Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: a 1156/1998. (XII. 9.) Korm. határozathoz
Paragraph Index: 882

2. A felsőoktatási törvény 5. §-a értelmében állami felsőoktatási intézményt az Országgyűlés létesíthet, alakíthat át, és szüntethet meg. A kialakítandó új magyar állami felsőoktatási intézményhálózatra — amelybe a felsőoktatási intézmények (karok) egyetemi, illetve főiskolai karként integrálódnak — az oktatási miniszter, az 1. c) pont szerinti esetben az érintett miniszterrel egyetértésben, a kormányzati elvek figyelembevételével tesz javaslatot. Az előterjesztés tartalmazza az intézményhálózatra, az azt meghatározó jogszabályok módosítására, a felsőoktatási integrációs folyamatok ütemezésére és azok pénzügyi támogatására vonatkozó javaslatokat. Az intézmények integrációja során figyelembe kell venni a felsőoktatásban dolgozók, a tanulmányaikat folytatók és az integrációban érintett intézmények munkatársai érdekvédelmi szempontjait, jogbiztonságát. Felelős: oktatási miniszter Határidő: 1999. január 28. Orbán Viktor s. k., miniszterelnök A Miniszterelnök határozatai A Miniszterelnök 52/1998. (XII. 9.) ME határozata az Országos Statisztikai Tanács tagjainak megbízásáról

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes